Nuwe waarnemende misdaadhoof aangestelFoto: SAPD, Facebook Die Suid-Afrikaanse polisiediens het Woensdagaand in ŉ verklaring gesê genl.maj. King Bhoyi Ngcobo is pas as die nuwe waarnemende afdelingskommissaris vir misdaadintelligensie aangestel. Brig. Vishnu Naidoo, woordvoerder van die polisie, het in ŉ verklaring gesê Ngcobo sal hom goed van sy taak kwyt aangesien as hy meer as 20 jaar ondervinding in die polisiediens het. Ngcobo het in dié twee dekades in die polisiediens ook met misdaadintelligensie gewerk. “Misdaadintelligensie is baie belangrik en dit verg ŉ leier wat hardwerkend en ervare is, iemand met goeie leierseienskappe en iemand wat ŉ goeie beeld het. Genl.maj. Ngcobo voldoen heeltemal aan hierdie vereistes,” het Naidoo gesê. Lt.genl. Mothiba, die waarnemende nasionale kommissaris, het Ngcobo namens die Suid-Afrikaanse polisiediens gelukgewens met sy aanstelling.